Receipt of Wages for Nursing
Material: papyrus
Place: Oxyrhynchites
Categories: Quittung
Lohn
Amme
Χωσίων Σαραπίωνος τοῦ Ἁρποκρα
τίωνος μητρὸς Σαραπιάδος ἀπʼ Ὀξυρύγ
χων πόλεως Τανεντήρει Θώνιος τοῦ 
Θώνιος μητρὸς Ζωιλοῦτος ἀπὸ τῆς αὐ
τῆς πόλεως, μετὰ κυρίου Δημητρίου Ὡρί
ωνος μητρὸς Ἀρσινόης ἀπὸ τῆς αὐτῆς 
πόλεως χαίρειν. ὁμολογῶ ἀπεσχηκέναι 
παρὰ σοῦ διὰ Ἡλιοδώρου καὶ τῶν σὺν αὐ
τῷ ἐπιτηρητῶν τῆς ἐπὶ τοῦ πρὸς Ὀξυ
ρύγχων πόλει Σαραπείου τραπέζης, 
ἧς ὑπόσχεσις ἐδόθη ὑπὸ Ἐπιμάχου, 
ἀργυρίου σεβαστοῦ νομίσματος δρα
χμὰς τετρακοσίας , οὔσας ὑπὲρ τρο
φείων καὶ ἐλαίου καὶ ἱματισμοῦ καὶ 
τῆς ἄλλης δαπάνης πάσης ἐτῶν δύο  
ὧν ἐτρόφευσεν ἡ δούλη μου Σαραπιὰς 
τὴν θυγατέρα σου Ἑλήνην χρηματί
ζουσαν ἐξοῦ, ἣν καὶ παρείληφας ἀπο
γεγαλακτισμένην καὶ τετευχυῖαν 
πάσης ἐπιμελείας, καὶ μηδέν σοι 
ἐνκαλεῖν μηδὲ ἐνκαλέσειν μηδὲ 
ἐπελεύσεσθαι μήτε περὶ τούτων 
μηδὲ περὶ ἄλλου μηδενὸς ἁπλῶς 
μέχρι τῆς ἐνεστώσης ἡμ[έ]ρας. 
κυρία ἡ ἀποχή.  κη 
Αὐτοκράτορος Κα[ί]σαρος Μάρκου 
Αὐρηλίου Κομ[μ]όδου Ἀντωνίνο[υ] 
Εὐσεβοῦς Εὐτυχοῦς Σεβαστοῦ 
Ἀρμενιακοῦ Μηδι[κ]οῦ Παρθικοῦ 
Σαρματικοῦ Γερμανικοῦ Μεγίστου 
Βρεταννικοῦ, Φαῶφι ιε.  Χωσίων 
Σαραπίωνος ἀπέσχον τὰς 
τῶν τροφείων δραχμὰς 
τετρακοσίας  καὶ οὐδὲν ἐνκα
λῶ ὡς πρόκειται. [Τ]ανεντῆρις 
Θώνιος μετὰ κ[υ]ρίου Δημη
τρίου Ὡρίωνος εὐδοκῶ κ[αὶ] 
παρείληφα τὴν θυγατέρ[α] 
ὡς πρόκιται. Πλουτίων Ἑρμ[οῦ] 
ἔγραψα ὑπὲ[ρ αὐ]τῶ[ν] μὴ ε[ἰδότων] 
γράμματα.